เคยฉีดวัคซีนพิษสุนัขบ้าครบ 5 เข็ม มาแล้วเมื่อ2 ปีที่แล้ว และหลังจากนั้นก็ฉีดกระตุ้นมาหลายครั้ง ล่าสุด กระตุ้นมา 2 เข็ม เมื่อเดือน มิถุนายนปีนี้ รวมๆแล้วก็ฉีดไปแล้วทั้งหมด 11 เข็ม ที่ฉีดไป แล้วล่าสุดพฤศจิกายนประมาณปลายเดือน โดนหนูวิ่งมาใกล้ๆเท้าแล้วบริเวณตัวหนู มาโดนข้างเท้าของผม และบริเวณนิ้วโป้งของผมมีแผลที่เพิ่งแห้งไปลองเอาแอลกอฮอร์เช็ดๆ มันก็ไม่แสบ เหมือนกับว่าแผลมันปิดแล้ว ข้างเท้าของผมที่โดนหนูผมก็เอาแอลกอฮอร์เช็ดแต่มันก็ไม่แสบ แต่หลังจากนั้นผ่านมา 1 วัน มีตุ่มคันแดงๆ เกิดขึ้นหลังจากที่ตัวของหนูมาโดนเท้าผม อย่างกรณีแบบนี้ผมต้องไปฉีดยากระตุ้นไหมครับ
สวัสดีค่ะ การที่หนูวิ่งมาโดนเท้า ซึ่งมีแผลที่แห้งแล้ว โอกาสที่จะติดเชื้อพิษสุนัขบ้าก็ถือว่าไม่มีค่ะ ดังนั้น ก็ไม่จำเป็นต้องไปฉีดวัคซีนป้องกันพิษสุนัขบ้าสำหรับการที่มีตุ่มแดงคันขึ้นที่เท้า อาจไม่ได้มีสาเหตุมาจากหนู เช่น อาจเกิดจากการโดนแมลงสัตว์กัดต่อย การสัมผัสไปโดนสิ่งที่อาจทำให้แพ้หรือระคายเคือง การติดเชื้อรา เป็นต้น หรืออาจเกิดจากหนู ไปสัมผัสกับสิ่งบางอย่างมา แล้วมาสัมผัสที่เท้า แล้วทำให้เกิดการแพ้หรือระคายเคืองก็ได้ค่ะ แต่ไม่ได้เป็นสาเหตุที่จะทำให้ติดเชื้อพิษสุนัขบ้าค่ะตุ่มแดงคันที่เกิดขึ้น แนะนำไม่ควรเกา หากคันมาก ให้ใช้ทายาแก้แพ้แก้คัน เช่นยา triamcinolone cream เป็นต้น โดยหากทาแล้ว อาการไม่หายไปภายใน 1 สัปดาห์ หรือเป็นมากขึ้น แนะนำควรไปพบแพทย์เพื่อตรวจรักษาค่ะ